Lo-Renz-O/malagasy-sentence huggingface dataset:
Famintinana ny fizarana faharoa naompana tamin ny famahavahana ny tara-kevitra fitiavana hita ao amin ny tononkalon i lyra ny fizarana faharoa. Misandrahaka amin ny lafiny maro izany teo amin ny olon-droa, teo anivon ny fiarahamonina, ary teo amin ny tanindrazana. Rehefa avy nofariparitana tamin ny alalan ny hevitr i dox, ed andriamalala, ary i lyra ny fitiavan olon-droa, dia niroso tamin ny fandalinana ny endrika isehoany. Hita tamin izany, fa ny fijery, ny fitsiky, ny fiteny, ny volo no mahatonga ny fitsiriany; tao aorian izay dia niroso tamin ny fandalinana ny fivelarany izay niresahana ny fanatanterahana ny dina natao sy ny fifanampiana mitondra fifaliana sy fahasambarana. Tokony hamoy ny zava-drehetra momba ny tenany , na ny lehilahy na ny vehivavy, raha tiana ny hahamafy orina ny fifankatiavana. Ny fitiavana eo anivon ny fiarahamonina indray, dia nandalinana ny fitiavan-janaka, namahavahana ireo toe- javatra niainan ny mpanoratra tamin ny niterahany ny zanany lahitokana nitondra fifaliana sy fahasambarana teo amin ny fiainany i marotsiresy vatosoa, niriany hanohy ny asa tsara nataony sy hitia ny hafa izy. Rehefa mahaleo tena sy nanana ny tokantranony ny zanaka , dia nisy ny fisarahan-toerana teo aminy sy ireo ray aman- dreniny, ka nahatonga ny embona sy ny alahelo. Araka ny maha mpandalina ny fiarahamonina an i lyra , namotsipotsitra ny fiainan ny vahoaka sahirana izy tao amin ny fitiavana ny mpiara-monina. Nampieritreritra ny manana izy ny amin ny tokony hihavanana amin ny mahantra. Tsy nijanona fotsiny tamin ny famelabelarana ny zava-misy iainan ny mahantra sy ny fanentanana ny manana anefa izy, fa nitaona azy ireo mba tsy hifampiolonolona fa hiray hina sy hifanampy amin ny fiainana. Tao amin ny famahavahana ny fitiavana ny mpiara-belona no nanolorany fitsipi-pitondran-tena ho an ny isambatan olona. Tokony ho lalam-piainan ny tsirairay aminy ny fikirizana sy ny finoana fa ho tanteraka izay mba nofinofy, ny fitrakana sy ny fanantenana hatrany, ny fandraisana ny zavaboary ho namana na dia eo aza ireo adim-piainana maro. Farany, izay tsy latsa-danja tamin ireo teo aloha, dia ny fandalinana ny fitiavan-tanindrazana namariparitana ny atao hoe tanindrazana; namelabelarana ny maha sarobidy azy noho izy miravaka zavaboary mahafinaritra sy mirakitra fahatsiarovana maro. Voalaza tamin izany ihany koa ny tokony ho fihetsiky ny tia tanindrazana.
Tao amin ny boky tantara ny andriana ny tapany voalohany amin ireo laha-droa ireo, ny tapany faharoa kosa dia ireo teny ireo ihany fa tsy aseho ny tsindrim-peo. Tsy natao anavahana hevitra ny tsindrim-peo amin ireo tranga ireo satria tsy anisan ireo voambolana samy misy amin ny teny malagasy toy ireo voalaza teo aloha ireo voalahatra ireo. Ny voanteny adimizàna adimizana, samy anarana, sady tsy misy hevitra iavahany ireo endrika roa ireo no tsy misy fanovanana, izany hoe tsy misy fikisahana tsindry tokony haseho. Fa noho ny zana-peo anivo a mitondra ny tsindry fotsiny no anehoana azy. Izay fanehoana tsindrim-peo noho ny fisian ny zana-peo anivo a mitondra ny tsindrim-peo izay ihany no tranga hita amin ny mifandràtra mifandratra sy mifanàrina mifanarina fa ireto hita ireto kosa dia fanovonana ny foto-teny mingadona ratra sy ny foto-teny mitsaikona arina tsy manova ny toeran ny tsindrim-peo mihitsy ny fanovonana amin ny fotoana rehetra. Misy mantsy ny mifandratrà filaza mandidin ny mifandratra , eo amin io filaza mandidy io ihany no tokony hikisaka ny tsindry satria misy fanovanana a eo. Tsy misy kosa anefa ny mifanarinà fa mifanarena noho izany mifandratra sy mifanarina ihany no fanoratra mitombina eto. Ary ny tranga amin ny iandriànana iandrianana, fandanjàna fandanjana, tsipàhina tsipahina dia fametrahana tsirinteny sara-droa sy fanovonana, izany hoe fanovana araka hasim-peo izay manova ny toeran ny tsindry. Azo heverina eto amin ny tranga fahatelo ity fa ankoatra ny maha zana-peo anivo ny a mitondra ny tsindry, dia izay fikisahana izay no antony nanehoan ny mpanoratra ny tsindrim-peo teo am-panoratana. Tsy manavaka anefa ny fisiana na tsy fisian ny tsindrim-peo eto. Araka izay voalaza izay, ny tsindrim-peo dia ahafahana manasokajy ny foto-teny ary aseho an-tsoratra izy mba hanavahana fomba fanoratra roa mitovy. Amin ny teny malagasy ankehitriny, tsy aseho an-tsoratra intsony ny tsindrim-peo raha tsy mitana ny anjara asa manavaka. Tsy mampiova ny firafitry ny tsindrim-peo ny fanovonana azy fa ny fanovanana ihany no mety hampikisaka ny toeran io tsindry io ao anaty voanteny iray. Ny tapany faharoa amin ity fizarana faharoa andinihana lafiny feo ao amin ny boky tantara ny andriana ity kosa indray dia ireo tranga mikasika ny renifeo. Araka izany, ho hita ato ireo tranga miteraka ady hevitra momba ny firafitr ireo renifeo ao amin ny tantara ny andriana, ireo tranga miavaka tsy fahita amin ny firafitry ny renifeo ankehitriny intsony. Hanazavana ny tranga mikasika ny renifeo h ny tapany voalohany ato amin ny zana- pizarana faharoa ary ao amin ny tapany faharoa ny tranga mikasika ny renifeo andanilany.
Ho an’ireo mpifankatia, ny kalo no hanoherana ny fakam-panahy izay mitady handavo ny hasin’ny tena. Ampirisihana ny rehetra hivetso ny kalontsika 180 ny hira narafitra ho azy sy ho ahy no kalom-pitiavan-tsy resy resena, dia kalo hanoherana fakam-panahy mitady handavo ny hasin’ny tena. Tsapa fa ny hira dia manamaivana ny alahelo. Sady mandrindra ny fiainana izy, no manome hery sy tanjaka hiatrehana ny ho avy. Mamelona sy mikolo ny fitiavana mba haharitra rahateo. Miaro amin’ny fakam-panahy ihany koa. Inona indray àry no azo resahina mikasika ny fandanjalanjana ny tokony hataon’ny mpiara-belona?
Ahitana sekoly ambaratonga telo tahaka ny sekolin’ny besinimaro ny ao amin’ny sekoly akanin’ny marenina sekoly fanabeazana fototra, sekoly ambaratonga faharoa dingana voalohany, ary sekoly ambaratonga faharoa dingana faharoa. Araka ny fanazavana ombieny, dia mba hanampiana ny mpianatra marenina hialan’izy ireo amin’ny habadoana no tanjona amin’izany. Raha ny sekoly fanabeazana fototra no jerena, ankoatra ireo taranja hita amin’ny sekolin’ny besinimaro toy ny kajy, ny fahalalana tsotsotra, ny tantara, ny taranjan’ny teny, ny taranja fianarana miteny izay natao hanazarana ny ankizy amin’ny fampiasana ny vava. Tsy mazava tsara anefa ny teniny, saingy rehefa mamoaka feo mifanaraka amin’ny tenin’ny tanana tiany hambara izy, dia ampy izany, ary hatsaraina hatrany. Marihina fa mampihatra ny fomba fifampisoloana mpampianatra sahady ao amin’ny sekoly fanabeazana fototra ho an’ny marenina. Araka ny fanazavan’ny ny tompon’andraikitra, dia toe-javatra tsy mahazatra loatra izany, nefa tsy maintsy atao mba hitsinjovana ny mpampianatra. Tsy araky ny mpampianatra anankiray avokoa ny fampianarana ireo taranja ireo. Tsy mitovy amin’ny fomba fampitana lesona amin’ny mpianatra tomombana ara-batana mantsy ny fomba fampitana amin’ny mpianatra marenina mandany fotoana betsaka ary mamizana satria tsy maintsy averimberina. Ho fandaminana izany no nampiharana ny fifampisoloana mpampianatra. Mitazona ny taranja izay manavanana azy ny mpampianatra tsirairay, ary ny fakan-drivotra no manelanelana ny fifampisoloana. Tsy ny kilasy rehetra
Ny tanjona dia mifanaraka amin’ny toetra amam-pihetsika azo tarafina aorian’ny fampitana ny fahalalana. Omena avokoa ireto manaraka ireto ny dingana arahina amin’ny fampitana fahalalana mba tsy hivaona amin’ny tanjona ny fitaovana ilaina amin’izany, na mandritra ny fampianarana, na amin’ny fanarenana aorian’ny tombana ny fomba hanatanterahana ny tombana na hatao eny anelanelan’ny fampianarana mba hahafahana mijery ny haabom-pahalalan’ny mpianatra ary hanomanana sahady ny fanitsiana sy ny fanarenana, na izay fahalalana rehetra nomena no tombanana
Ny kristianina ôrtôdôksa dia mino an’andriamanitra tokana, olona telo trinité ray, zanaka sy fanahy masina. Ny trinité masina dia tsy andriamanitra telo akory fa andriamanitra tokana ihany izay miendrika ho olona telo, izany hoe ; vatana telo mahaleotena. Ny fampianarana ny trinité masina dia tsy zavatra noforonin’ny mpahay fivavahana fa fahamarinana avy amin’ny fanambaràna azo avy amin’andriamanitra.36 ny finoana ny trinite masina no tena lalina sy tena masina amin’ny mistèry. Raha ampitahaina amin’ny mistery masina hafa dia izy no mistery ambonin’ny mistery, izany hoe; tsy takatry ny sain’olombelona. Araka ny tenin i masindahy grégoira sy masindahy jean damacène manao hoe ny finoana ny trinite masina dia mariky ny maha kristianina, io no mampiavaka ny finoana kristianina amin’ny finoana hafa .37 azo fintinina ho tahaka izao araka izany ny finoana ôrtôdôksa momba ny fiheverana an andriamanitra andriamanitra dia tokana, nefa miseho amin’ny endrika telo samy hafa ray, zanaka ary fanahy masina ary antsoina hoe trinite masina samy hafa sy mahaleo tena izy telo ireo nefa tsy azo sarahina mitambatra izy ireo ary tsy azo sarahina miseho ho toy ny trinite andriamanitra taoriana sy tamin’ny alalan’ny nahatongavan’i kristy teto an-tany, satria tamin’ny fisian’i kristy no nahalalantsika fa misy ny zanaka, ny ray ary ny fanahy masina.
Kororoka ampombon’ ny sandry lany hery mitady sisan-daona hamanana trano anaty tafolanitra no indro mampitombo ary koa manery ny mpanofa vary hikatsaka nahandro anaty erik’andro ny vava mihabetsaka an-tsisin-dalambe no manery anao handrampy hikaro-pamoloana mandavan’ny fotoana sitrany ahay ranona sosoa ho ody am-bavafon’ ny saina valalanina .
Ny sary tahaka ny teo aloha ihany, ny rakibolana no hiaingana, avy eo vao miroso amin’ny hevitra mpandinika vitsivitsy. Araka ny rakibolana ny sary araka ny amaritan’ny rakibolana azy, dia midika ho fomba fitenenana hevitra. 24 araka ny famaritana hafa indray, ny sary, dia fisehoan-javatra iray hita maso any an-tsaina. 25 manambara ihany koa ny hafa fa sary fanehoana olona, na zavatra iray, fifanahafana, fanovana endri-javatra, fomba fanomezana aina ny hevitra, fanafiana endrika manaitra kokoa ny zavatra. 26 araka ny voalaza tao amin’ireo rakibolana ireo, ny sary dia fomba entina manatsara ny fanehoan-kevitra mba hahatonga ny hevitra hanintona kokoa. Izay no amaritan’ny rakibolana azy, ndeha ny famaritan’ ny mpandinika no hirosoana manaraka.
Toy izao ny hamaritan’ireo rakibolana momba ny literatiora. Ny literatiora dia asam- pamoronana hampiasana teny maro, am-bava na an-tsoratra nomena endrika amam-bika mahafinaritra eo amin’ny hevitra sy kolontsaina. 39 sady ahitana ny endrika ivelany maha kanto azy izany, no ahitana ny vontoatin-kevitra maha fampitan-kafatra azy ny literatiora raha io famaritana io no jerena. Toy izao indray ny hamaritan’ny rakibolana hafa azy ny literatiora dia fitambaran’ny sorakanto novokarina ao amin’ny firenena iray. 40 enti-maneho ny fitambaran’ny endrika kanto sy ny votoatiny amin’ny literatiora izay, dia hoy ranjatohery harilala mamaritra azy manao hoe famoronana mifototra amin’ny
Mivantana fa saingy manampy amin ny famahana ny olana sedrain ny mpikaroka sy mpandinika ny teny malagasy. Ny tanjona ato amin ity fizarana fahatelo ity dia ny mba hampihenana ireo hadisoana ataon ny mpiteny any amin ny sehatra tsy tokony hisian izany ka mety hampien-danja ny teny malagasy. Ankoatra izay dia te hampahafantatra ihany koa ny lafiratsin ny fahadisoana iniana atao amin ny teny izahay.
Hoe tsy ho mamy hoditra an-tanàna ialofana anie ianao mifanohitra amin’ny hoe hotsongoin’olom-bolo amin’ny tany onenana anie ianao fandidiana sy fandavana, taratra ao amin’ny ka 4 tak. 162. Mahereza, aza ikelezana aina ny fanaovan-tsoa amin’ny fiaraha- monina
Dans l’epp se trouve quatre bâtiments 2 pour les salles de classes et le siège pour le gardien, 1 pour les salles de classes et les affaires administratives ainsi que la bibliothèque, 1 pour le sanitaire et 1 kiosque chargé de l’activité génératrice de revenu agr de l’école. Avec une clôture presque neuve, la cour est très grande et constituée de jardin bien entretenu par la population locale avec des terrains suffisants sur lesquels les enfants peuvent jouer librement lors des récréations. Le milieu est totalement bien entretenu avec comme preuve à l’appui la propreté dès notre premier constat de visu.
Kokolampo na koko io, anga-draha fe miseho mivantana indraindray arakaraka ny fisehon’izany amin’ilay olona. Miseho mivantana satria mahay miteny. Raha misy zavatra tsy tiany ohatra atao dia miteny izy hoe iha, iha ka manao raha ho izao fa faly antika ndraiky koa lafa iha mangataky aminy le ameany ho azonao avao raha zay fe mandinindinisa izay anaovako azy hoe miseho vata io, laha tsy miseho vata moa ie, fomba akory hahaizany mivola io ? Misy raha tsy manam-bata hahay hivola aia? Ty sasany koa le mitono ty vatany ie hoe zaho iano arakaraky ny toetrany koa, matetiky masiaky ny kokolampo indrindra iha militsy an’ala any, manaotao raha hejiny rey le masiaky ie, manasazy mihitsy aza. Fanasaziany io amparareany tena ka laha marary amin’izay, amin-drozy avao maka aoly, sady tonga dia hainy ny ambaisa vonjen-tena avao hoe tambio mahazo olo toy le ie avao koa aza ro manafake le olo raha ny tena marina dia aminy avao ty fanalahidy ny aretin-tena. Laha ny fonenany ndraiky, atimo any ro tena maro azy fa manahaky eto toliara tsy dia misy loatsy. Ie moa novolanika teo iny, amin’ny ala io tena ahitaha azy firy sady fa maro mpitsofoky koa an’ala eto ka zay tsy ahitana azy io. Misy mivola avao fa manahaky tsimanapetsotsy amin’ny betsingilo, any zao volanin’olo hoe misy koko fe tsy haiko ty fahamarinan’izay.
Io no taonan-janakay raha nihilana izy izay. Lohataona namololona tonon-taona nilofohana fanamarihana lava dia lava io amboaran-tononkalo io. Tsy nosoratana mitohy ihany koa, satria mitovy avokoa ny ora nanoratana azy. Ireo andro nanoratana azy kosa dia mifanakaiky tanteraka, satria, hatramin’ny nararian’ny zanany mandra-phavitan’ny fandevenana. Ny fahatsiarovany azy kosa anefa dia mandraka izao, ka izany no nanasokajiana azy ho loharanon’ny asa soratra ao amin’ny mamatonalina.
Ambohimanga atsimo no iantsoana ny tanàna ankehitriny. Araka ny fanadihadiana izay natao anefa dia efa anarana nivoatra izany anarana entiny ankehitriny izany. A- ny niforonany araka ny angon-kevitra azo dia misy fiheverana roa tsy mitovy ny niavian’io anarana io. Tsy misy tena azo lavina sy ekena anefa ireny, fa horaisina avokoa, avy eo haravona. Amin’ny ankapobeny dia teny roa no nahazoana io anarana io vohitra sy manga.
Amin’izany anefa no tokony ho izy mandritra ny fotoanan’ny hafanana mihitsy no tokony hatao misimisy sira ny sakafo satria be loatra ny fanariana sira mineraly ataon’ny organisma mandritra izany isaka ny misy hatsembohana 1l mandeha amin’olona iray dia sira mineraly 2 hatramin ’ny 3g no miara-very amin’izay , ary zava- doza tokoa ho an’ny organisma sy ny vatana ny tsy fahampian’io miteraka ny harerahana mitohy ; fivonkonan’ny hozatra, ary fikorontanana hafa ka tokony hosoloana haingana araka izay azo atao. Ary farany, fihetsika mahazatra ny maro ny mitady zavatra mangatsiatsiaka rehefa mafana be ny andro na mitady sakafo maivamaivana ka ny anana no betsaka ary dia azoazo ery ny aina rehefa hanina manta izy ireny ; ny marina anefa tsy tokony hizatra hisotro ranon-javatra vonton-katsiaka na hihinana anana manta be loatra fa mahatonga ny fikorontanana any amin’ny tsinay ireny ka mampivalana ny olona na mamparary kibo azy amin’io vanim-potoana io izany.
Tableau 5 comparaison entre les depenses et les recettes journalieres des familles ménage nombre des membres de famille dépenses journalières en ar revenus jour en ar n 1 7 800 3000 n 2 6 800 2500 n 3 7 700 2500 n 4 5 500 1000 n 5 5 500 1500 n 6 7 800 2500 n 7 4 500 1500 n 8 5 600 2500 n 9 8 500 1500 n 10 4 600 2000 n 11 9 600 2000 n 12 5 500 1000 n 13 7 600 2500 n 14 5 400 2500 n 15 5 500 2000 n 16 7 700 2500 source enquête personnelle, juin 2013
Etsy andanin’izany dia indray mandeha ihany no mamboly vary ny tantsaha aty amin’ny distrikan’ambatomainty, ny fitaovana enti-miasa dia mbola tsotra dia tsotra toy ny omby, angady sns; tsy afaka mampitombo ny vokatra araka izany ny olona, izany hoe, ny omby no tena manao ny asa, fa ny olona dia ny manetsa sy mampidi-drano no asany. Ny omby anefa efa tapitra lany nangalarin’ny dahalo avokoa; tsy zatra intsony ny olona ny miasa angady tsy misy omby. Noho izany dia mihena dia mihena ny vokatra isan-taona. Fafana 9 velaran-tany voavoly sy ny vokatra azo
Voalohany, manampy ny mpampianatra ao amin’ny ambaratonga rehetra, araka ny filàny avy mikasika ny fitaovam-pampianarana ity asa fikarohana ity. Kanefa dia hita ho mahazo tombony kokoa ny eo amin’ny ambaratonga faharoa izay azo itrandrahana ny ankamaroan’ny fanazarana ato. Misy fahalalana fototra momba ny gazety omena ato, ka izany dia hanampy betsaka ny mpampianatra eo amin’ny fikirakirana ny gazety any an- tsekoly. Misy ihany koa vondrona ambara izay ahitana lahatsoratra marobe ary efa voasokajy sy voalamina araka ny sokajiny avy. Tena hanamaivana ny fahasahiranan’ny mpampianatra eo amin’ny fikarohana lahatsoratra andafihana ny fampianarana io.
Ny fonja moa dia toerana fitehirizana ireo olona nania teo amin’ny fiarahamonina. Ny olona voafonja dia tsy afaka mifanerasera amin’ny olona ety ivelany, fa ny havana aman-tsakaizany no tonga mamangy azy any. Toy izany ihany koa ny olona maty, satria tsy manana aina hifaneraserana amin’ny velona intsony.
Ny loham-pianakaviana no mpitondra mahefa voalohany ka masi-mandidy amin’izay rehetra miseho. Izy no tompon’antoka amin’ny fiarovana ny ankohanany miaraka amin’ireo vatan-dehilahy feheziny. Tompan-kevitra amin’ny tokony hifindrana monina na tsia izy.
Dingana maromaro no narahina vao tontosa izao voka-pikarohana aroso izao 1 ny nitady ny tranon’ny mpanoratra mba hahazoana mifampiresaka aminy. 2 nangataka taminy ireo tahirin-kevitra momba ny asa sorany. Tamin’izany no nanomezany anay ny boky antosifafy 3 niezaka nitady ireo boky sy tahirin-kevitra ilaina, mifanaraka, amin’ny lohahevitra hodinihana, indrindra ireo boky momba ny haitsikera hampiasaina. Olana
Asa fanondroana, ny fifampikasohana sy ny anjara asa fampifandraisana, ny famantarana sy ny anjara asa miompana amin’ny rafi-pamantarana. Novahavahana teo ny fizotran’izany sy ny fisehony ao amin’ny serasera mandresy lahatra. Horesahina manaraka ny famariparitana ny atao hoe fandresen-dahatra.
Maro eo amin’ny fiainan’ny mponina anefa ny làlana. Voalohany, natao hivezivezena ny lalana; mandany fotoana maro, araka izany, ny fivezivezena noho ny tsy fisian’ny fitaovam-pitaterana ka tsy maintsy mandeha an-tongotra. Misy ihany ny taxi moto saingy lafo dia lafo ny sarany, ho an’ny làlana mampitohy an’andriaka sy vodiriana, ohatra, izay mirefy 15km dia mahatratra iray alina hatramin’ny dimy arivo sy iray alina ariary ny saran-dalana, miovaova arakaraka ny toe-trandro izany ka raha vao ratsy ny andro dia miakatra ny saran-dalana. Ankoatra ny fivezivezena noho ny anton-javatra hafa, dia olana lehibe ho an’ny mponina ny faharatsian’ny làlana raha toa ka tojo tsy fahasalamana tampoka, indindra raha tsy vita eo an-toerana ny fitsaboana ka ilàna famonjena hôpitaly lehibe any moramanga na manjakandriana. Maro ny olona sendra izany no mamoy ny ainy eny an-dalana noho ny faharetan’ny dia. Fa ankoatra izany, azo lazaina ho ain’ny toe-karena ny làlana. Efa voalaza tany aloha fa mifototra amin’ny fambolena sy fiompiana ny fiveloman’ny mponina na dia betsaka toy ny ahoana aza anefa ny vokatra, rehefa tsy misy ny làlana hamoahana azy eny amin’ny tsena dia miteraka fatiantoka ho an’ny tantsaha izany. Rehefa tsy tafavoaka eny amin’ny lalan-tsara azon’ny fiara ny vokatra dia vidian’ireo mpanangom-bokatra mora dia mora eny ifotony. Na dia eo aza, araka izany, ny famporisihana sy fanohanana ny tantsaha ara-pitaovana mba hanatsarana ny vokatra, rehefa tsy misy ny làlana hamoahana azy dia zava-poana ihany izany. Noho izany, sakana iray lehebe ho an’ny fampandrosoana ny kaominina vodiriana ny faharatsian’ny làlana ary mahatonga azy ho lasa mitoka-monina; voalaza mantsy fa ny olana jeografika lehibe indrindra dia ny fitokana-monin’ny ankamaroan’ny faritra any ambanivohotra .46 1.3.4.2. Ny herinaratra
Fanamorana ireo karazana fepetra amin’ny fampisamboram-bola tsara raha hamoraina ireo karazana fepetra amin’ny fampisamborana mba hampahazoto ireo mpikambana handray anjara sy hahatonga ireo mponina hiditra ho mpikambana. Ohatra amin’izany ny fanamaivanana ireo antoka takina raha hanao fisamborana izy. Maro amin’ireo mpikambana mantsy no mba te hisambo-bola ihany saingy tsy manana antoka sy tsy manana mpiara-miombona antoka aminy izy ka mijanona amin’izao. Ankoatra izay ny fisian’ity antoka ity dia heverin’ireo mponina ho tsy fahatokian’ny mpanao asa fampandrosana azy. Ao ihany koa ny tokony hanamorana ny antontan-taratasy ilaina, satria amin’ny maha tantsaha ny tantsaha dia miteraka fikorontanan-tsaina ho azy izany. 2.2.1.2.2- ny fanomezana lanja ny mpikambana
Marihina fa atao mora aloha ny lahatsoratra omena ny mpianatra. Hasarotina miandalana izany. Mifanentana amin’ny kilasy misy ny mpianatra ihany koa ny lentan’ny asa sy ny valinteny andrasana aminy. Ny fikirakirana lahatsoratra dia manamafy ny fahaizan’ny mpianatra mifehy ny fitsipi-panoratana. 3.2.1.2. Ny asa andrasana amin’ny mpianatra amin’ny fanadihadiana lahatsoratra araka ny nambaran’i thieren sy fortier 1985 102 48 dia misy haabo dimy ny vakiteny, ka azo ampanaovaina ny mpianatra izany ny vakiteny mifototra amin’ny famantarana ny hevitra miharihary asaina mamerina ny voalazan’ny lahatsoratra amin’ny fombany ny mpianatra. Misy fanontaniana omena amin’izany toy ny fampiharana ny singa enin’ny serasera hita ao amin’ny lahatsoratra sy ny hevitra ankapobeny ampitain’ny mpanoratra. Ny vakiteny mifototra amin’ny famantarana ny hevitra ambadika misy hevitra tsy ahariharin’ny mpanoratra. Ny mpamaky no mampifandray ireo singa samihafa hitany ao amin’ny lahatsoratra ka miezaka manakatra hevitra miainga amin’ny teny hitany. Asaina maneho ny fahazoany ao anaty lahateny vaovao ny mpianatra. Marihina fa tsy azo atao sarotra loatra ny lahatsoratra omena azy fa
Mahavita tena ara-toe-karana araka izany i madagasikara, f a mbola miankin-doha amin’ny any ivelany hatrany. Mampiharihary izany i niry-solosoa ao amin’ny andininy fahatelo ao amin’io tononkalo tapa-tsinay io rehefa ny vary ny mbola hafarana, ny fiandrianana mbola voahitsaka; ny tany kanefa dia azo amokarana reny ianteherana tsy mba mamitaka.110 ireo no zava-misy eo amin’ny toe-karenan’i madagasikara araka ny fahitan’i niry- solosoa azy. Porofo mitohoka amin’ny tendany fa tsy mbola mahaleo-tena ara-toe-karena i madagasikara. Koa manolotra vahaolana ny mpanoratra ho fanarenana izany.
Ao ny mikasika ny olombelona izay tena nimasoany ihany koa ny fandinihana ny olombelona, na eo amin’ny lafiny ara-batana na eo amin’ny lafiny ara-tsaina na eo amin’ny lafiny ara-panahy ohatra izay olona mahatoky tokoa dia ho be fitahiana, fa izay maimay ta-hana- karena dia tsy maintsy hohelohina ohabolana 28 20
Ny fanovana endri-javatra maneho ny fahalalana sy ny fahendrena ny fahalalana sy ny fahendrena dia anisan’ny tena sarobidy amin’ny malagasy. Noho izany raha tiana ny mba hisian’ny fandrosoana sy ny filaminana eto amin’ny firenena dia tsy maintsy miezaka mikatsaka izany fahendrena sy fahalalana izany ny tsirairay. Eto dia ny fanovana endri-javatra azo avy amin’ny fampitoviana ny oharina sy anoharana ihany no anehoan’ny mpanoratra ny mikasika ny fahalalana sy fahendrena. Ny fahazavan-tsaina eto dia oharina amin’ny loharanon’aina, araka ny ohabolana 16 22 loharanon’aina ny fahazavan-tsaina amin’izay manana azy; fa ny famaizana ataon’ny adala dia fahadalana ihany. Afaka mamelona ny tsirairay tahaka ny loharano mamelona ny rehetra ny fahaizana sy fahalalana izay ananany, mba hahafahany mikaroka izay mahasoa azy eo min’ny fiainany andavanandro. Izany hoe antoky ny fiainan’ny tsirairay ny fananany fahaizana sy fahendrena.
Nambara tamin’ny ankapobeny teo ny fototra antirôpôlôjikan’ny re sy ny fomba fidiran’ny fitsikilovana teo amin’ny sehatry ny literatiora. Ho voasambotra manomboka eto ny tantaran’ny re; hambara eo am-piandohana ny tantaran’ny re frantsay; manaraka izany ny tantaran’ny re anglisy, ary nany amin’ny farany no hanehoana ny tantaran’ny re eran- tany.